વસો તાબે ભીમકુઈ ગામે આંગણવાડી આવેલી છે. જેમાં આંગણવાડી કાર્યકર તરીકે જશીબેન ડાહ્યાભાઈ સેનવાનાઓ ફરજ બજાવે છે. જે સમયસર આંગણવાડીમાં હાજર રહેતા નથી તેમજ નિયમિત આંગણવાડી ખોલતા નથી અને ખોટી-ખોટી હાજરીઓ ભરી બાળકોના ખોટા રજિસ્ટરો તૈયાર કરે છે. પત્રક પ્રમાણે પૌષ્ટીક ખોરાક તથા નાસ્તો બનાવવામાં આવતો નથી. તેમજ કેન્દ્ર પર આવતો અનાજનો જથ્થો બારોબાર વેચી દેવાય છે તેમજ ઘરે લઈ જઈ ઉપયોગમાં લે છે. તથા બાળકોના રમકડા પોતાના ઘરે લઈ જાય છે. તથા તેડાઘર બહેન બાળકોને તેઓના ઘરે લેવા-મુકવા જતા નથી તથા આરોગ્યની બાબતમાં સ્વચ્છતા રાખતા નથી. સગર્ભા બહેનો તથા બાલીકાઓને આપવામાં આવતો આહાર બારોબાર વેચી આપવામાં આવે છે.